CELEX: 62009CA0352
Language: fi
Date: 2011-03-29 00:00:00
Title: Asia C-352/09 P: Unionin tuomioistuimen tuomio (suuri jaosto) 29.3.2011 — ThyssenKrupp Nirosta GmbH, aiemmin ThyssenKrupp Nirosta AG, ent. ThyssenKrupp Stainless AG v. Euroopan komissio (Muutoksenhaku — Kilpailu — Kartellit tai muut yhteistoimintajärjestelyt — Ruostumattomasta teräksestä valmistettujen levytuotteiden yhteisön markkinat — Päätös, jossa todetaan HT 65 artiklan rikkominen EHTY:n perustamissopimuksen voimassaolon päättymisen jälkeen asetuksen (EY) N:o 1/2003 perusteella — Komission toimivalta — Nulla poena sine lege -periaate ja oikeusvoimaperiaate — Puolustautumisoikeudet — Kilpailusääntöjen rikkomista merkitsevästä toiminnasta vastuuseen joutuminen — Vastuun siirtäminen ilmoituksella — Vanhentuminen — Yhteistyö hallinnollisessa menettelyssä)

21.5.2011   
            
            
               FI
            
            
               Euroopan unionin virallinen lehti
            
            
               C 152/4
            
         Unionin tuomioistuimen tuomio (suuri jaosto) 29.3.2011 — ThyssenKrupp Nirosta GmbH, aiemmin ThyssenKrupp Nirosta AG, ent. ThyssenKrupp Stainless AG v. Euroopan komissio
   (Asia C-352/09 P) (1)
   
   (Muutoksenhaku - Kilpailu - Kartellit tai muut yhteistoimintajärjestelyt - Ruostumattomasta teräksestä valmistettujen levytuotteiden yhteisön markkinat - Päätös, jossa todetaan HT 65 artiklan rikkominen EHTY:n perustamissopimuksen voimassaolon päättymisen jälkeen asetuksen (EY) N:o 1/2003 perusteella - Komission toimivalta - Nulla poena sine lege -periaate ja oikeusvoimaperiaate - Puolustautumisoikeudet - Kilpailusääntöjen rikkomista merkitsevästä toiminnasta vastuuseen joutuminen - Vastuun siirtäminen ilmoituksella - Vanhentuminen - Yhteistyö hallinnollisessa menettelyssä)
   2011/C 152/06
   Oikeudenkäyntikieli: saksa
   
      Asianosaiset
   
   
      Valittaja: ThyssenKrupp Nirosta GmbH, aiemmin ThyssenKrupp Nirosta AG, ent. ThyssenKrupp Stainless AG (edustajat: Rechtsanwalt M. Klusmann ja Universitätsprofessor S. Thomas)
   
      Valittajan vastapuoli: Euroopan komissio (asiamiehet: F. Castillo de la Torre ja R. Sauer)
   
      Oikeudenkäynnin kohde
   
   Valitus ensimmäisen oikeusasteen tuomioistuimen (viides jaosto) asiassa T-24/07, ThyssenKrupp Stainless v. komissio, 1.7.2009 antamasta tuomiosta, jolla ensimmäisen oikeusasteen tuomioistuin hylkäsi valituksen HT 65 artiklan mukaisesta menettelystä 20.12.2006 tehdystä komission päätöksestä, ja toissijaisesti valittajalle mainitulla päätöksellä määrätyn sakon alentamisvaatimus — Kartelli ruostumattomasta teräksestä valmistettujen levytuotteiden markkinoilla — Päätös, jolla todettiin HT 65 artiklan rikkominen EHTY:n perustamissopimuksen voimassaolon päättymisen jälkeen soveltamalla perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettua neuvoston asetusta (EY) N:o 1/2003 (EYVL L 1, s. 1) — Seuraamusten laillisuusperiaatteen ja oikeusvoiman periaatteen loukkaaminen sekä EY 5 artiklan, EY 7 artiklan 1 kohdan ja EY 83 artiklan rikkominen — Seuraamusten vanhentumista koskevien sääntöjen rikkominen
   
      Tuomiolauselma
   
   
               1)
            
            
               Valitus hylätään.
            
         
               2)
            
            
               ThyssenKrupp Nirosta GmbH velvoitetaan korvaamaan oikeudenkäyntikulut.
            
         
      (1)  EUVL C 282, 21.11.2009.